На основу члана 51. Закона о раду („Службени гласник Републике Српске“, број: 01/2016, 66/2018, 91/2021 - одлука УС, 119/2021, 112/2023 и 39/2024) 
Послодавац (назив послодавца, ЈИБ) са сједиштем у (сједиште послодавца) (у даљем тексту: Друштво) и  

(име и презиме радника, ЈМБ) из (адреса радника: град, улица и број) са завршеном школом/факултетом (назив школе/факултета) и стручним/научним називом (академско/стручно звање/занимање) (у даљем тексту: Директор) 
закључили су дана (датум и година) сљедећи: 
М Е Н А Џ Е Р С К И   У Г О В О Р 

БЕЗ ЗАСНИВАЊА РАДНОГ ОДНОСА
Члан 1.

(1) Овим Уговором у складу са Законом о раду и општим актима Друштва утврђује се да је (име и презиме директора, ЈМБ, адреса) именован у својству менаџера без заснивања радног односа.
(2) Радно мјесто директора из става 1. овог члана је радно мјесто без заснивања радног односа са посебним овлашћењима и одговорностима. 
(3) Директор ће започети са обављањем своје функције дана ___________ године. 
Члан 2.
(1) Директор ће у оквиру својих радних задатака обављати сљедеће послове: (навести послове)

(2) Директор ће своју функцију обављати у складу са правима и обавезама које произлазе из овог Уговора, општих аката Друштва и релевантних законских и подзаконских прописа.
Члан 3.

Директор се обавезује обављати и друге послове који по природи ствари представљају дио послова наведених у предметном уговору, односно не одступају битно од садржине и дјелокруга тих послова.

Члан 4.

(1) Ради остварења пословних задатака директор има овлашћење самостално бирати и запошљавати своје сараднике и ангажовати пословне савјетнике.

(2) Посебна је обавеза директора обезбиједити потпуну припремљеност лица која га замјењују како би се обезбиједио континуитет рада у случају његове одсутности.

Члан 5.

(1) Директор ће радити са пуним радним временом у сједишту Друштва у ___________, а по потреби и изван сједишта Друштва и редовног радног времена, ако то захтијевају пословне активности Друштва.
(2) Директор се осим рада у пуном радном времену обавезује бити доступан предсједнику и осталим члановима Управе у свако доба у смислу пружања информација важних за пословање Друштва.

Члан 6.

Уговорне стране сагласне су и утврђују да директор по основу менаџерског уговора без заснивања радног односа са Друштвом остварује право на: (опционо)
· накнаду утврђену менаџерским уговором без заснивања радног односа,
· увећања плате прописана релевантним законским и подзаконским актима

· друга примања по основу рада

· бонусе и награде у складу са интерним (општим) актима друштва.
Члан 7.

(1) Бруто накнада директора утврђује се и уговара у износу  _____________ КМ (словима: __________________ конвертибилних марака).
(2) Накнада се исплаћује у роковима утврђеним општим актом и/или предметним уговором, најмање једанпут мјесечно, а најкасније до краја текућег мјесеца за претходни мјесец.
(3) Бруто накнада директора из става 1. овог члана може се увећати: (опционо)
· по основу квалитета извршених послова и задатака,
· по основу рада ноћу,
· по основу прековременог рада,
· по основу рада на дане државних празника и друге дане у које се по закону не ради и
· у другим случајевима који оправдавају исплату истих, а које потврди Управа друштва
(4) По основу квалитета извршених послова и задатака под којом се подразумијева тачно, уредно и ажурно обављање повјерених му послова и задатака бруто накнада се увећава у складу са сљедећим критеријима: (навести критеријуме)

Члан 8.

(1) Као накнаду за одређене послове који су изван уговореног дјелокруга Друштво може са директором уговорити бонусе и/или награде.
(2) Бонуси и/или награде могу се уговорити за сљедеће послове за рачун Друштва: (навести послове)

.

Члан 9.
Директор има право на накнаду сљедећих трошкова:
· пословне репрезентације,

· службених путовања у земљи и иностранство,

· учествовање на стручним скуповима, савјетовањима, симпозијумима и конгресима у земљи и иностранству и
· стручног усавршавања.
Члан 10.

(1) Директор се обавезује на чување пословне тајне Друштва како за вријеме трајања менаџерског уговора без заснивања радног односа, тако и након престанка трајања поменутог уговора.

(2) Након престанка трајања менаџерског уговора без заснивања радног односа са Друштвом, директор ће вратити Друштву све податке и сву документацију која му је била на располагању за вријеме уговорног односа са Друштвом.

Члан 11.

(1) Директор на основу овог закљученог Уговора не може без пристанка и сагласности Друштва запослити се у року од ______________ мјесеци:

· код другог послодавца који је конкурент Друштву и
· обављати послове у другим друштвима за свој или туђи рачун који се сматрају конкурентским пословима Друштву
(2) За вријеме уговорне забране из става 1. овог члана Друштво ће исплаћивати директору мјесечну накнаду у износу од __________________ КМ (словима:  ________________________
 конвертибилних марака), а у случају да директор повриједи забрану из става 1. овог члана дужан је Друштву платити уговорну казну у висини __________ плата исплаћених директору мјесеца прије престанка овог Уговора, као и Друштву накнадити евентуалну другу материјалну штету.

(3) Штета као и висина штете утврђују се према општим правилима о накнади штете.

Члан 12.

Свака уговорна страна има право једностраном одлуком раскинути овај Уговор уз отказни рок од ___________ дана/мјесеци, који се рачуна од дана када је супротној страни достављен раскид Уговора препорученим путем.

Члан 13.

(1) Друштво може на начин и под условима утврђеним општим актима Друштва опозвати директора са мјеста члана Управе ако директор не извршава своје радне задатке и послове у складу са одредбама овог Уговора.
(2) Друштво истовремено са опозивом и разрјешењем са функције члана Управе може раскинути овај Уговор, а у случају раскида директор има право на отказни рок у трајању од __________ дана.
Члан 14. (опционо)
У случају једностраног раскида Уговора од стране Друштва из разлога за које не постоји кривица и одговорност директора, Друштво ће исплатити директору отпремнину у износу од __________ КМ (словима: _________________ конвертибилних марака) и то у року од _______ дана, рачунајући од дана отказа Уговора, под условом да су испуњене све законске претпоставке из члана 194. става 1. и 2. Закона о раду.

Члан 15.

Осим овог Уговора на права и обавезе уговорних страна примјењују се и одредбе закона, других прописа, колективног уговора и општих аката Друштва.
Члан 16.

Измјене и допуне овог Уговора ваљане су само ако су састављене у писаном облику и потписане од обје уговорне стране.

Члан 17.

Све евентуалне спорове уговорне стране покушаће ријешити мирним путем, у супротном уговарају надлежност суда у 
_________ .

Члан 18.

Овај уговор састављен је у 4 (четири) иста примјерка, од којих свакој уговорној страни припадају по 2 (два) примјерка.

Уговорне стране
         Директор



                                                   За послодавца

_____________________                                                                          ____________________

Број:

(Мјесто, датум, година)
